《听杨元洁弹琴歌》
清代·董兆熊

霜飞刺天木叶落，北风卷地雁声作。满堂色动寒凌兢，知是山声弄弦索。

我生泛梗多忧患，无端入此雍门弹。悲从中来不能遏，衣裾清泪流潺潺。

方今筝琶聒声耳，靡曼空侯闻者喜。揽君手腕请君止，帘外月华寒泼水。

作者简介：（1806—1858）清江苏吴江声，字敦临，一字梦兰。诸生。咸丰初举孝廉方正。助辑《金山县志》。工文。有《味无味斋稿》、《明遗民录》、《南宋文录》等。